Selleks et saada kasu dünaamilisest ja tootlikust tööjõust, uutest tööviisidest ning ärimudelitest, peaksid liikmesriigid tegema sotsiaalpartneritega koostööd õiglaste, läbipaistvate ja prognoositavate töötingimuste osas, nii et õigused ja kohustused oleksid tasakaalus. Nad peaksid vähendama ja ennetama segmenteerumist tööturul, võitlema deklareerimata töö vastu ning toetama üleminekut avatud töövormidele. Tööhõivekaitse-eeskirjad, tööõigus ja asutused peaksid tagama sobiva värbamiskeskkonna ja tööandjatele vajaliku paindlikkuse, et neil oleks võimalik kiiresti kohaneda majanduskeskkonna muutustega , säilitades seejuures töötajaile nõuetekohase kaitstuse ning tervisliku, ohutu ja hästi kohandatud töökeskkonna, kaitstes töötajate õigusi ja tagades sotsiaalkaitse. Hoiduda tuleks töösuhetest, mille tulemuseks on ebakindlad töötingimused, sealhulgas platvormitöötajate puhul, samuti tuleks võidelda ebatüüpiliste lepingute kuritarvitamise vastu. Ebaõiglase töölt vabastamise korral tuleks tagada juurdepääs tõhusale ja erapooletule vaidluste lahendamisele ning õigus heastamisele, sealhulgas piisav hüvitis.

Selleks et saada kasu dünaamilisest ja tootlikust tööjõust, uutest tööviisidest ning ärimudelitest, peaksid liikmesriigid tegema sotsiaalpartneritega koostööd õiglaste, läbipaistvate ja prognoositavate töötingimuste osas, nii et õigused ja kohustused oleksid tasakaalus. Komisjon ja liikmesriigid peaksid võtma konkreetseid meetmeid, et edendada ja tugevdada sotsiaaldialoogi kõikidel tasanditel ja kollektiivläbirääkimisi, sealhulgas Euroopa Parlamendi ja nõukogu direktiivi 2009/38/EÜ (1a). Nad peaksid vähendama ja ennetama segmenteerumist tööturul, võitlema deklareerimata töö ja fiktiivse füüsilisest isikust ettevõtjana töötamise vastu ning toetama üleminekut avatud töövormidele. Tööhõivekaitse-eeskirjad, tööõigus ja asutused peaksid tagama sobiva keskkonna stabiilse ja kvaliteetse tööhõive loomiseks , säilitades seejuures töötajaile asjakohase kaitstuse ning tervisliku, ohutu ja hästi kohandatud töökeskkonna, kindlustades töötajate õigused ja tagades inimväärse sotsiaalkaitse. Samuti peaksid liikmesriigid tegema koostööd ametiühingute esindajatega, et tagada tervislik ja ohutu töökeskkond, pöörates erilist tähelepanu tööõnnetuste ja kutsehaiguste ennetamisele. Hoiduda tuleks töösuhetest, mille tulemuseks on ebakindlad töötingimused ja palgakonkurents , sealhulgas platvormitöötajate puhul . Ebatüüpilisi lepinguid ei tohiks kuritarvitada. Liikmesriigid peaksid tagama, et kõigil neil töötajatel on tõepoolest õiglased töötingimused, sotsiaalsed õigused ning juurdepääs piisavale sotsiaalkaitsele ja paremale esindamisele. Selleks peaksid liikmesriigid täielikult rakendama ILO 1947. aasta konventsiooni tööinspektsioonide kohta ja investeerima piisavate volitustega pädevate asutuste mõjusasse töökontrolli ning koordineerima Euroopa Tööjõuameti raames oma pingutusi ja tegema koostööd piiriülese kuritarvitamise vastu võitlemisel . Ebaõiglase töölt vabastamise korral tuleks tagada juurdepääs tõhusale ja erapooletule vaidluste lahendamisele ning õigus heastamisele, sealhulgas piisav hüvitis. Liikmesriigid peavad tuginema Euroopa avalike tööturuasutuste võrgustikule ja ELi ametitele, et teha kindlaks tõenditel põhinevad parimad tavad, ergutada vastastikust õppimist ja edendada tööhõivepoliitika paremat koordineerimist.